b'\n_START_ARTICLE_\nElektroakupunktura\n_START_PARAGRAPH_\nElektroakupunktura je razli\xc4\x8dica tradicionalne akupunkture. Elektroakupunktura je na\xc4\x8din terapije, ki zdru\xc5\xbeuje uporabo igel in elektri\xc4\x8dno stimulacijo.\n_START_SECTION_\nZgodovina\n_START_PARAGRAPH_\nZa\xc4\x8detki elektroakupunkture segajo v leto 1958, ko so na Kitajskem razvijali nove metode akupunkture kot mo\xc5\xbenost anestezije v kirurgiji. Pri raziskavah so ugotovili, da je pri postopku anestezije nesmiselno imeti ve\xc4\x8d akupunkturistov, ki bi neprestano po ve\xc4\x8d ur s posebnimi vrtljaji igel stimulirali pacientove akupunkturne to\xc4\x8dke tako, da bi ga imeli pod anestezijo. Tako so na igle pri\xc4\x8dvrstili gibljive \xc5\xbeice in jih stimulirali z elektri\xc4\x8dnim tokom. Po nekaj letih uporabe elektroakupunkture kot metode za anestezijo v kirurgiji, je bila elektroakupunktura predstavljena v klini\xc4\x8dni praksi tudi kot metoda za zdravljenje kroni\xc4\x8dne bole\xc4\x8dine in nevrolo\xc5\xa1kih bolezni.\n_START_SECTION_\nUporaba\n_START_PARAGRAPH_\nNavadno se elektroakupunkturo izvaja pri vse tistih obolenjih, ki jih je s to obliko akupunkture mo\xc5\xbeno zdraviti. Klini\xc4\x8dno se metoda uporabja za zdravljenje razli\xc4\x8dnih vrst bole\xc4\x8dine, epilepsije, ohromljenosti, pri bole\xc4\x8dinah v sklepih, nevrastenije (\xc5\xbeiv\xc4\x8dne oslabelosti) in za zdravljenje visokega krvnega tlaka (hipertenzije).'